Бүжәлек (ҡасаба, Силәбе өлкәһе)

Бүжәлек —  - Рәсәй Федерацияһы Силәбе өлкәһенең  Озёрск ҡала округы тимер юл разъезы ҡасабаһы. 

 Тарихынан 
Бүжәлек ҡасабаһы 1896 йылда тимер юлы  разъезы янында барлыҡҡа килгән.

1940-сы йылдарҙа № 817-се комбинат (хәҙерге «Маяҡ») һәм  Арғаяш ТЭЦ-ы (1940) төҙөлә башлау сәбәпле Бүжәлек тирәһендә мәғдән булмаған материалдар  карьерҙары ойошторола.

Карьер ҡасабаһында мәктәп,  медпункт, балалар баҡсаһы, магазин була.

1962 был ҡасаба менән Бүжәлек берләштерелә Бижеляк.Энциклопедия Челябинской области

 Географияһы  
Бүжәлек ҡасабаһы Озерский ҡала округы биләмәһендә, Бүжәләк йылғаһы Олағас күленә ҡойған ерҙә урынлашҡан. Озёрскиға  тиклем араһы — 27 км

GPS координаттары: N 55° 35' 38.598" E 60° 43' 34.842"Поселок Бижеляк, Челябинская область

 Тасуирламаһы 

Рельефы — Урал аръяғы пенепленының Төньяҡ Себер тигеҙлегенә күсә барған төбәге. Иң яҡын бүжәктәр (убалыҡтар) бейеклеге — 305 м  һәм 286 м.

Ландшафты — ҡарағай, япраҡлы урмандар биләгән урындар.

Йылға үҙәне һаҙлыҡлы. Күрше тораҡ пункттар грунт һәм шоссе юлдары менән бәйле.

 Халҡы 

Бөтә Рәсәй халыҡ иҫәбен алыу мәғлүмәттәре буйынса 2010 йылда ҡасабала халыҡ һаны 214 кеше тәшкил итә (103 ир-ат һәм 111 ҡатын-ҡыҙ).

 Транспорты  
Ҡасабала  шул уҡ исемле Бүжәлек тимер юл разъезы урынлашҡан.

 Урамдары  
Ҡасаба өс урамдан тораРегионы России → Челябинская обл. → Озерск г. → Бижеляк п..

 Этимологияһы 

Бүжәлек ҡасабаһы Бүжәлек йылғаһы буйында урынлашҡан. Башҡорт топонимдары араһында Бүжәтау тигән тау ҙа, Бүжән тигән ауыл да бар. Бүжәк (бүжә) - сусаҡлы тау, уба тигәнде аңлатҡан һүҙ.Башҡорт теленең һүҙлеге. 2 томлыҡ. - Мәскәү, 1993. - 1-се том, 181-се бит.

 Иҫкәрмәләр 

 Сығанаҡтар 
 Башҡорт теленең һүҙлеге. 2 томлыҡ. - Мәскәү, 1993. - 1-се том, 181-се бит.

 Һылтанмалар 
Поселок Бижеляк, Челябинская область 
Бижеляк.Энциклопедия Челябинской области 

Категория:Озёрск ҡала округы тораҡ пункттары
Категория:Силәбе өлкәһенең башҡорт ауылдары
Категория:Тарихи Башҡортостан ерҙәре топонимикаһы
Категория:Силәбе өлкәһе тораҡ пункттары